# Kære forældre i [INDSÆT KLASSE]

Vi skal snart i gang med et naturfagligt undervisningsforløb, der er udviklet af LIFE Fonden. Forløbet hedder Autopilot og handler om selvkørende biler. I forløbet skal eleverne arbejde med kodning, trafiksikkerhed og meget mere. Eleverne skal blandt andet bruge appen LIFE Autopilot.

**Om appen**
Appen er udviklet af LIFE Fonden i samarbejde med en dansk IT-virksomhed. Den er udviklet til at kunne bruges i danske folkeskoler og har et stort fokus på GDPR-sikkerhed og dataminimering. Når jeres børn bruger appen, deler de ikke personoplysninger, og der bliver ikke sendt data til eller fra jeres børns telefoner.

**Sådan installerer I appen**I må meget gerne hjælpe jeres barn med at installere appen på deres telefoner inden **[INDSÆT DATO].**

I kan hente appen ved at søge på “LIFE Autopilot” i App Store eller i Google Play. I kan også scanne en af QR-koderne med kamerafunktionen på jeres barns telefon:

QR-kode til App Store: QR-kode til Google Play:



På forhånd tak for hjælpen.

Med venlig hilsen
**[INDSÆT DIT NAVN]**